|  |  |  |
| --- | --- | --- |
|  | Република Србија  Републички завод за статистику |  |
| ISSN 0353-9555 |
| **САОПШТЕЊЕ** | | **ПМ10** |
| број 017 - год. LXIII, 31.01.2013. | |
| **Статистика промета** | | СРБ017 ПМ10 310113 |
|  |

**Промет робе у трговини на мало у Републици Србији, децембар 2012.**

**– Претходни резултати –**

Према претходним резултатима, промет робе у трговини на мало у Републици Србији у децембру 2012. у односу на децембар 2011. године, мањи је у текућим ценама за 1,1%, а у сталним ценама за 11,9%. У децембру 2012. године у односу на претходни месец исте године, промет робе је већи у текућим ценама за 10,6%, а у сталним ценама за 11,4%.

Промет робе у трговини на мало у 2012. години у односу на 2011. годину, већи је у текућим ценама за 2,3%, а у сталним ценама је мањи за 6,2%.

![](data:application/x-msmetafile;base64,)

**Индекси промета робе у трговини на мало**

|  |  |  |  |  |  |
| --- | --- | --- | --- | --- | --- |
|  | XII 2012  XII 2011 | XII 2012 XI 2012 | I-XII 2012 I-XII 2011 | XI 2012 Ø 2011 | XII 2012 Ø 2011 |
| **у текућим ценама** | | | | | |
| Република Србија | **98,9** | **110,6** | **102,3** | **103,4** | **114,4** |
| Србија – север | 98,4 | 112,7 | 104,0 | 106,1 | 119,6 |
| Регион Војводине | 98,5 | 106,6 | 105,2 | 108,8 | 116,0 |
| Србија – југ | 100,1 | 106,7 | 99,3 | 98,6 | 105,2 |
| **у сталним ценама** | | | | | |
| Република Србија | **88,1** | **111,4** | **93,8** | **89,6** | **99,8** |
| Србија – север | 87,4 | 113,5 | 95,2 | 91,7 | 104,0 |
| Регион Војводине | 87,7 | 107,3 | 96,5 | 94,5 | 101,4 |
| Србија – југ | 89,5 | 107,3 | 91,0 | 85,7 | 91,9 |

**Методолошка објашњења**

Индекси објављени у овом саопштењу су добијени на основу редовног месечног статистичког истраживања „Месечни извештај трговине на мало“. Истраживање се реализује на узорку, којим су обухваћена сва велика и средња привредна друштва (према величини оствареног промета) регистрована у области 47 КД, док су мала изабрана случајно. Узорак обухвата и известан број привредних друштава која према претежној делатности нису регистрована у трговини на мало, али је обављају.

Статистика од 2011. године примењује Класификацију делатности – КД („Службени гласник РС“, бр. 54/2010). Истраживањем је обухваћена област 47 КД, односно, промет робе у трговини на мало, изузев промета на мало моторним возилима, мотоциклима и деловима.

Основ за прикупљање и објављивање податак о статистичким територијалним јединицама је „Уредба о номенклатури статистичких територијалних јединица“ („Службени гласник РС“, бр. 109/09 и 46/10), и примењује се од 2011. године.

Промет робе обухвата порез на додату вредност (ПДВ).

Индекси промета робе у сталним ценама су добијени дефлационирањем индекса у текућим ценама, одговарајућим индексима потрошачких цена, из којих су искључени: вода (из комуналних система), струја и моторна возила, мотоцикли и делови.

Све објављене индексе треба третирати као претходне, што значи да може доћи до извесних корекција на основу добијених резултата у тромесечном статистичком истраживању „Тромесечни извештај трговине на мало“, које објављујемо у посебном саопштењу.

Десезонирани индекси промета трговине на мало у сталним ценама се објављују у публикацији „Месечни статистички билтен“.

Републички завод за статистику од 1999. године не располаже појединим подацима за АП Косово и Метохија, тако да они нису садржани у обухвату података за Републику Србију (укупно).

|  |
| --- |
|  |

Издаје и штампа: Републички завод за статистику, Београд, Милана Ракића 5   
Tелефон: 011 2412-922 (централа) • Tелефакс: 011 2411-260 • www.stat.gov.rs  
Одговара: проф. др Драган Вукмировић, директор   
Tираж: 20 ● Периодика излажења: месечна